REPUBLIKA HRVATSKA

OSJEČKO – BARANJSKA ŽUPANIJA

GRAD BELIŠĆE

GRADONAČELNIK

KLASA: 024-03/25-02/05

URBROJ: 2158-3-7/1-25-2

Belišće, 24. ožujka 2025. godine

Temeljem članka 61., stavka 4. i 5., točke 3. i 29. Statuta grada Belišća („Službeni glasnik grada Belišća“ broj 5/09, 3/13, 11/14, 7/15, 1/16, 3/16, 1/18, 1/20, 1/21, 13/22, 11/24, 12/24 – pročišćeni tekst) Gradonačelnik grada Belišća donosi

**O D L U K U**

**o radnom vremenu Gradske uprave grada Belišća**

**Članak 1.**

Ovom Odlukom utvrđuje se radno vrijeme Gradske uprave grada Belišća (dalje u tekstu: Gradska uprava), kao i raspored radnog vremena tijekom tjedna te prijam stranaka.

**Članak 2.**

Radno vrijeme Gradske uprave traje 40 sati tjedno i raspoređuje se u pravilu na 5 radnih dana, od ponedjeljka do petka.

Dnevno radno vrijeme Gradske uprave traje od 7:00 do 15:00 sati.

Dnevno radno vrijeme u Upravnom odjelu za komunalno – stambene djelatnosti i uređenje naselja, Odsjek za promet i parkiranje određuje se:

* u prvoj smjeni od ponedjeljka do petka od 7:00 do 15:00 sati
* u drugoj smjeni od ponedjeljaka do petka od 11:00 do 19:00 sati
* subotom od 7:00 do 13:00 sati

**Članak 3.**

U tijelima Gradske uprave stranke se primaju od 7:00 do 15:00 sati, osim u vrijeme korištenja stanke (pauze) od 10:00 do 10:30 sati.

Gradonačelnik može zbog potrebe posla odrediti drugačije vrijeme primanja stranaka.

**Članak 4.**

Odmor (stanka) službenika i namještenika u tijeku radnog vremena određuje se od 10:00 do 10:30 sati.

Iznimno, gradonačelnik može ovisno o potrebama organizacije upravnog tijela odrediti i drugačiji raspored korištenja dnevnog odmora.

**Članak 5.**

Ova Odluka stupa na snagu danom donošenja i objavit će se u „Službenom glasniku grada Belišća“.

GRADONAČELNIK

 Dinko Burić, dr.med.